# אלן אלכסנדר מילן

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אלן אלכסנדר מילן (18 בינואר 1882 - 31 בינואר 1956), הידוע יותר בשם א. א. מילן, סופר, מחזאי ומשורר בריטי, מחבר ספר הילדים הנודע "פו הדוב" ( Winnie the Pooh) והמשכו "הבית בקרן פו" (The House at Pooh Corner), וכן שני ספרי שירה לילדים, "פעוטים היינו" (When We Were Very Young) ו"אנחנו שנינו" (Now We Are Six), שגם באחדים מהשירים שבהם מופיעים פו וחבריו.

מילן נולד בסקוטלנד וגדל בלונדון. כבר בגיל שמונה כתב בעיתון בית הספר, על חוויות הטיול ביער אשדון, שם יתרחשו בהמשך עלילות פו וחבריו.

אביו היה מנהל בית ספר פרטי לבנים, אשר רצה כי בנו ימשיך את דרכו. מילן למד בבית הספר שניהל אביו, ובין מוריו שם היה סופר המדע הבדיוני ה.ג'. וולס. מילן למד מתמטיקה באוניברסיטת קיימברידג', לאחר שזכה במילגה לכך, אך לאחר לימודיו בחר בכתיבה.

בשנת 1905, יצא לאור ספרו הראשון, "נאהבים בלונדון", שזכה לביקורות שליליות. מילן המשיך לכתוב, ולאחר זמן מה שיריו התפרסמו בשבועון הסאטירי "פאנץ'". בגיל 28 לערך, הוא נמנה עם חברי המערכת של השבועון והוזמן לארוחות הערב, שם התיידד עם סופרים חשובים של אותה תקופה. המשיך לכתוב בשבועון, וכמו כן לערוך כתבי יד של אחרים.

בשנת 1912 נשא לאישה את דורותי דפנה דה סילינקור, שאותה הכיר במסיבה של "פאנץ'" וראה בה "המלאך השומר שלי". התנדב לצבא הבריטי במלחמת העולם הראשונה, אך לאחר ארבעה חודשים בחזית חלה ועבר לתפקיד עורפי. בשנת 1917 כתב את "מעשה במעשה" (Once on a Time), מעשייה אנטי-מלחמתית. ב-1918 החל לכתוב מחזות וזכה להצלחה.

בשנת 1920 נולד כריסטופר רובין, אשר נשאר בן יחיד להוריו. אמו, דפנה, שרצתה בבת, נהגה להלבישו בבגדי בנות. בדרך כלל נקרא כריסטופר רובין בכינוי החיבה – בילי מון.

בשנת 1924 קנה מילן את חוות קוצ'פורד במחוז ססקס, סמוך ליער אשדון. עד שנת 1940, בילתה המשפחה בבית הכפר בפגרת חג הפסחא ובקיץ. כריסטופר רובין הרבה לטייל ברחבי היער עם האומנת שלו. הוא היה ילד יצירתי ומתבודד, אשר המציא לעצמו סיפורים, שהתרחשו סביב צעצועיו והיער. בשובו מן היער, היה מספר את הסיפורים שהמציא לאביו. מאוחר יותר, היוו סיפורים אלו את הבסיס לעלילות כריסטופר רובין ופו הדוב, אליהם מזג האב את זיכרונות ילדותו ודמיונו.

בבגרותו חש כריסטופר רובין מרירות רבה על הופעתו בספרים שכתב אביו, וראה בכך סוג של ניצול.

מילן והמאייר ארנסט שפארד, נפגשו בשבועון הסאטירי "פאנץ'", ותחילה לא אהבו זה את זה. לאחר זמן מה, החלו השניים לעבוד על שירי ספרו של מילן "פעוטים היינו", והקהל אהב את התוצאה. שפארד אייר את שני ספרי השירה של מילן ושני ספרי פו. איוריו התבססו על מקומות אותנטיים ביער אשדון והחווה, כפי שדרש ממנו מילן.

מילן כתב גם רומאנים אחדים, קובצי סיפורים, מחזות, וספרים בעקבות קורותיו במלחמת העולם הראשונה. כמו כן מילן המחיז את הרוח בערבי הנחל. מילן אמר כי כה התאהב בספר עד כי הצטער כי לא כתבו בעצמו וכי לעיתים שגה לחשוב כי כך היה.

בשנת 1952 הפך מילן לנכה, בעקבות ניתוח מוח שעבר, ופרש לבית הכפר בחוות קוצ'פורד. הוא נפטר ב-31 בינואר 1956.

מקור: http://he.wikipedia.org../../../%D7%90/%D7%9C/%D7%9F/%D7%90%D7%9C%D7%9F_%D7%90%D7%9C%D7%9B%D7%A1%D7%A0%D7%93%D7%A8_%D7%9E%D7%99%D7%9C%D7%9F.html

קטגוריות: מחזאים בריטים | משוררים בריטים | סופרים בריטים | סופרי ילדים ונוער

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Български
- Česky
- Dansk
- Deutsch
- Esperanto
- Español
- Suomi
- Français
- Italiano
- 日本語
- Nederlands
- Norsk (bokmål)
- Polski
- Русский
- Svenska